เปิดตัวแอลจี โลลี่ป็อป เอาใจคนรักแฟชั่น
แอลจี หวังเอาใจวัยรุ่น เปิดตัวมือถือรุ่นใหม่ LG GD580 Lollipop&nbsp;&nbsp;เชื่อเป็นที่นิยมไม่ยาก
4 ก.พ. 2553

แอลจี หวังเอาใจวัยรุ่น เปิดตัวมือถือรุ่นใหม่ LG GD580 Lollipop  เชื่อเป็นที่นิยมไม่ยาก
บริษัท แอลจี อีเลคทรอนิคส์ (ประเทศไทย) เปิดตัวโทรศัพท์มือถือ LG GD580 Lollipop ในเมืองไทย ที่พัฒนาขึ้นเพื่อตอบสนองความต้องการของคนรุ่นใหม่ที่รักแฟชั่นและความสนุกสนาน โดดเด่นด้วยสีสันสดใสสะดุดตา พร่อมดีไซน์ฝาพับบางเพียง 13.4 มิลลิเมตร และฟังก์ชั่นตอบสนองการทำงานที่หลากหลายทั้งกล้อง 3 ล้านพิกเซล อุปกรณ์อัดเสียง เครื่องเล่น MP3 รวมทั้งรองรับบลูทูธและระบบเทคโนโลยี 3G มีให้เลือก 3 สี ได้แก่ สีชมพู สีฟ้า และดำ
นอกจากนี้ ยังมีฟังก์ชั่นสร้างสรรค์ภาษาใหม่ My Sweet Pop Code ที่ให้คุณออกแบบสัญลักษณ์ภาพเคลื่อนไหวน่ารักๆ บนหน้าจอ LED ได้ทุกแนวตามไตล์ พร้อมลูกเล่นกราฟฟิก และวอลเปเปอร์มากมายให้แต่งแต้มสีสันโทรศัพท์
นายสมศักดิ์ อธิสัยตระกูล ผู้จัดการอาวุโส กลุ่มผลิตภัณฑ์โทรศัพท์มือถือ บริษัท แอลจี อีเลคทรอนิคส์ (ประเทศไทย) กล่าวว่า LG GD580 Lollipop ได้กระแสตอบรับเป็นอย่างดีจากสังคมออนไลน์ในกลุ่มวัยรุ่นก่อนการเปิดตัว บริษัทเชื่อว่าโทรศัพท์มือถือรุ่นี้จะช่วยเพิ่มความนิยมของแบรนด์ในกลุ่มคนรุ่นใหม่ได้อย่างแน่นอน นอกจากชุมชนออนไลน์แล้ว ยังได้ผลตอบรับที่ดีจากกลุ่มผู้ใช้ทั่วไป เนื่องจากผู้บริโภคมีแนวโน้มที่จะมองหาโทรศัพท์มือถือฝาพับดีไซน์ พร้อมเทคโนโลยีที่ตอบโจทย์กับไลฟ์สไตล์
จากผลการสำรวจแอลจีพบว่าตลาดมือถือฝาพับมีการเติบโตขึ้น 25% ในปีที่ผ่านมา ปัจจุบันแอลจีเป็นผู้นำด้านมือถือฝาพับในประเทศไทย บริษัทเชื่อว่ายังมีโอกาสในการเติบโตอีกมาก บริษัทพัฒนาและเพิ่มเติมเทคโนโลยีใหม่ๆ ลงในโทรศัพท์มือถือยู่เสมอทั้งนี้ LG Lollipop มีราคา 10,000 บาท